Dansk Håndbold Forbunds disciplinnærudvalg har onsdag aften igen afvist AaBs krav om en ny kamp mod Kolding.

AaB kræver kampen mod Kolding spillet om, fordi Kolding fik lov til at bruge karantæneramte Bo Spellerberg i lørdagens kamp. En afgørelse som DHFs disciplinnærudvalg i går afgjorde var forkert. Den første DM-finale spilles på lørdag. AaB kæmper stadig for at få Koldings plads. - Vi er nødt til at gå videre af juraens vej. Vi indgiver nu protest til Danmarks Idræts Forbunds appeludvalg, siger AaB Håndbolds sportsdirektør Jan Larsen. Generalsekretær i Dansk Håndbold Forbund, Morten Stig Christensen kaldte i dag sagen en farce.